संसद हमले में शहीद हुए जवानों की आत्मा इन सब गतिविधियों को देख कर कचोटती होगी। शहीद हुए जवानों के परिजनों पर क्या बीत रही होगी।यह कल्पना से परे है। इस घटना के बाद सवाल उठना लाजमी है कि अगर अफजल गुरू को शहीद बताया जा रहा है तो संसद हमलें में शहीद जवानों को आप क्या कहेंगें। जिस कश्मीर की रक्षा के लिए हमारे जवान माइनस 40डिग्री तापमान में अपनी हड्डियों को गलाकर हमारी सुरक्षा में लगे हैं उस कश्मीर की आजादी की बात कर देश को तोडने वाले लोग आखिर साबित क्या करना चाहते हैं…???